cyanic-selkie/wikianc huggingface dataset:
Αγάπη Σαν Ναρκωτικό
Πλοκή
Λίγο καιρό αργότερα, ο Τζέιμι πηγαίνει για δείπνο με τον Μπρους για να γιορτάσουν την προαγωγή του και πέφτουν τυχαία πάνω στη Μάγκι. Ο Μπρους λέει στον Τζέιμι ότι πήρε μετάθεση στο Σικάγο. Ο Τζέιμι πηγαίνει σπίτι και αρχίζει να πακετάρει. Συνειητοποιεί ότι θέλει να είναι με τη Μάγκι και πηγαίνει στη δουλειά της να τη βρει. Το αφεντικό της, του λέει ότι έφυγε για τον Καναδά. Ο Τζέιμι τρέχει με το αυτοκίνητο να την προλάβει. Φτάνει στο λεωφορείο και λέει στη Μάγκι να το σταματήσει γιατί θέλει να της μιλήσει. Η Μάγκι κατεβαίνει και του δίνει πέντε λεπτά. Ο Τζέιμι της λέει ότι τον κάνει να θέλει να γίνει καλύτερος άνθρωπος, ότι την αγαπάει και τη χρειάζεται. Η Μάγκι αρχίζει να κλαίει και του λέει ότι αυτή θα τον χρειαστεί περισσότερο. Η ταινία τελειώνει με τους Μάγκι και Τζέιμι να ζούνε μαζί, ο Τζέιμι να έχει αρνηθεί την προαγωγή του στο Σικάγο και να έχει γραφτεί στην ιατρική σχολή.
Box office
Με προϋπολογισμό 30.000.000 δολάρια, η ταινία έκανε άνοιγμα τριημέρου στην 6η θέση με 9,7 εκατομμύρια δολάρια. Συνολικά συγκέντρωσε 32,3 εκατομμύρια δολάρια στο αμερικανικό box office και 70,4 εκατομμύρια δολάρια στον υπόλοιπο κόσμο. Παγκοσμίως απέφερε 102,8 εκατομμύρια δολάρια. Στην Ελλάδα έκοψε 25.228 εισιτήρια
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2010 Κατηγορία:Ταινίες παραγωγής 20th Century Fox Κατηγορία:Αγγλόφωνες ταινίες Κατηγορία:Αμερικανικές ρομαντικές κωμικές ταινίες Κατηγορία:Αμερικανικές δραματικές κωμικές ταινίες Κατηγορία:Ταινίες συσχετιζόμενες με ναρκωτικά Κατηγορία:Αμερικανικές ερωτικές ταινίες Κατηγορία:Ερωτικές αισθηματικές ταινίες Κατηγορία:Ταινίες παραγωγής Dune Entertainment Κατηγορία:Ταινίες γυρισμένες στην Πενσυλβάνια Κατηγορία:Ταινίες παραγωγής Regency Enterprises Κατηγορία:Ταινίες βασισμένες σε βιβλία Κατηγορία:Ταινίες με θέμα την αναπηρία
Κοινωνικός Σύνδεσμος
Ο Κοινωνικός Σύνδεσμος είναι ελληνική πολιτική κίνηση, που τοποθετείται πολιτικά στο χώρο του κέντρου.
Ιστορικό
Στις εκλογές του Ιανουαρίου 2015, συνεργάστηκε με το Πανελλήνιο Σοσιαλιστικό Κίνημα, με το Γιώργο Φλωρίδη να τίθεται επικεφαλής του ψηφοδελτίου Επικρατείας του ΠΑ.ΣΟ.Κ. Τα χαμηλά ποσοστά δεν επέτρεψαν την εκλογή βουλευτή Επικρατίας, και ο Γιώργος Φλωρίδης έμεινε εκτός Βουλής.
Το 2017 συμμετείχε στην ίδρυση του πολιτικού φορέα Ώρα Αποφάσεων.
Εξωτερικοί σύνδεσμοι
Κατηγορία:Φιλελεύθερα κόμματα στην Ελλάδα
Λουίζα της Πρωσίας (1829-1901)
Η Λουίζα της Πρωσίας (Luise von Preußen, 1 Μαρτίου 1829 - 10 Μαΐου 1901) ήταν κόρη του Πρίγκηπα της Πρωσίας.
Η Μαρία Λουίζα Άννα γεννήθηκε την 1η Μαρτίου 1829 στο Βερολίνο, και ήταν το δεύτερο παιδί και η μεγαλύτερη κόρη του Κάρολου της Πρωσίας και της Μαρίας της Σαξονίας-Βαϊμάρης-Άιζεναχ.
Στις 27 Ιουνίου 1854 παντρεύτηκε τον Αλέξιο της Έσσης-Φίλιπσταλ-Μπάρχφελντ, στο Παλάτι Σαρλότενμπουργκ. Το ζευγάρι δεν απέκτησε απογόνους και χώρισαν στις 6 Μαρτίου 1861.
Πέθανε στις 10 Μαΐου 1901 στη Φραγκφούρτη σε ηλικία 72 ετών. Είναι θαμμένη στο Ναό Αγίων Πέτρου και Παύλου στο Βερολίνο.
Παραπομπές
Κατηγορία:Οίκος των Χοεντσόλερν Κατηγορία:Οίκος της Έσσης Κατηγορία:Πρώσοι ευγενείς Κατηγορία:Πριγκίπισσες της Πρωσίας
Πραγματική και ονομαστική αξία
Στην οικονομία, η αποτίμηση της αξίας ενός αγαθού ή υπηρεσίας, λόγου χάριν το ομόλογο ή η μετοχή μίας επιχείρησης, ή στους Εθνικούς Λογαριασμούς όπως το ΑΕΠ, μετρώνται σε δύο πλαίσια, αυτής της πραγματικής τους αξίας και της ονομαστικής τους. Μία σταθερή τιμή σε συγκεκριμένο χρονικό πλαίσιο αποτελεί την ονομαστική αξία του την παρούσα στιγμή. Η αγοραία αξία των αξιών που καθορίζεται από τη δραστηριότητα των αγορών, αποτελεί την πραγματική αξία. Η ονομαστική αξία δεν αναπροσαρμόζεται βάσει του πληθωρισμού.
Κατηγορία:Οικονομία
Σερβική Αεροπορία και Αεράμυνα
Η Σερβική Αεροπορία και Αεράμυνα αποτελεί τον κλάδο της πολεμικής αεροπορίας των Σερβικών Ενόπλων Δυνάμεων. Ιδρύθηκε στις 24 Δεκεμβρίου 1912 με έδρα τότε την πόλη Νις. Σήμερα η έδρα έχει μεταφερθεί στην πόλη Σεμλίνο.
Αεράμυνα
Κατηγορία:Πολεμική αεροπορία Κατηγορία:Αεροπορία στη Σερβία
Θεόφραστος Παππάς
Ο Θεόφραστος Παππάς ή Παπαχίου (1911 - 5 Ιουνίου 1991) υπήρξε Έλληνας δικηγόρος και πολιτικός της Αριστεράς.
Βιογραφία
Σπούδασε νομικά και εργάστηκε ως δικηγόρος.
Εξελέγη βουλευτής Λέσβου με την ΕΔΑ το 1961 και επανεξελέγη το 1963 και το 1964.
Πέθανε στην Αθήνα και κηδεύτηκε στις 6 Ιουνίου 1991, από τον ιερό ναό Αγίων Θεοδώρων του Πρώτου Νεκροταφείου Αθηνών. Ήταν παντρεμένος με την Αικατερίνη και είχαν 1 κόρη, την Όλγα.
Παραπομπές
Κατηγορία:Βουλευτές Λέσβου Κατηγορία:Βουλευτές εκλεγμένοι με την ΕΔΑ
Αγία Κυριακή Ευδήλου Ικαρίας
Η Αγία Κυριακή είναι οικισμός της Ικαρίας. Διοικητικά υπάγεται στην τοπική κοινότητα και δημοτική ενότητα (τέως δήμου) Ευδήλου, του δήμου Ικαρίας, της περιφερειακής ενότητας Ικαρίας, στην περιφέρεια Βορείου Αιγαίου, σύμφωνα με το πρόγραμμα Καλλικράτης. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Ικαρίας του νομού Σάμου, στο γεωγραφικό διαμέρισμα Νήσων Αιγαίου Πελάγους.
Γεωγραφία
Η Αγία Κυριακή είναι παράκτιος οικισμός της βόρειας Ικαρίας. Βρίσκεται ακριβώς δίπλα στο λιμάνι του Ευδήλου, σε απότομη βραχώδη έξαρση και μέσο σταθμικό υψόμετρο 40. Απέχει περίπου 34 χλμ. ΒΔ. του Αγίου Κηρύκου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1928 με την ονομασία Φλες, μέχρι το 1950, οπότε μετονομάστηκε στην Αγία Κυριακή. Με το ΦΕΚ 244Α - 04/12/1997 αποσπάστηκε από την κοινότητα Ευδήλου και προσαρτήθηκε στον δήμο Ευδήλου. Με το ΦΕΚ 87Α - 07/06/2010 αποσπάστηκε από τον δήμο Ευδήλου και προσαρτήθηκε στον δήμο Ικαρίας.
Πηγές
Κατηγορία:Χωριά της Ικαρίας Κατηγορία:Δήμος Ικαρίας
Ντήτριχ Γ΄ της Κλέβης
Ο Ντήτριχ Γ΄, γερμ.: Dietrich III graf von Kleve (άκμασε 1172-88) από τον Οίκο της Κλέβης ήταν κόμης της Κλέβης από το 1172 έως το 1188.
Βιογραφία
Ήταν γιος του Ντήτριχ Β΄ κόμη της Κλέβης και της Aδελαΐδας, κόρης του Γκέμπχαρντ Γ΄, κόμη του Ζούτσμπαχ.
Η κομητεία της Κλέβης (γερμ.: Grafschaft Kleve, ολλανδ.: Graafschap Kleef) ήταν μία κομητική πολιτεία της Γερμανικής αυτοκρατορίας, σήμερα εν μέρει στη Γερμανία (μέρος της βόρειας Ρηνανίας-Βεστφαλίας) και των Κάτω Χωρών/Ολλανδίας (τμήματα του Λίμπουρχ, της βόρειας Βραβάντης και του Χέλρελαντ). Οι ηγέτες της, που ονομάζονται κόμητες, είχαν μία ειδική και προνομιακή θέση στην Αυτοκρατορία. Η κομητεία της Κλέβης αναφέρεται για πρώτη φορά τον 11ο αι. Το 1417 η κομητεία έγινε δουκάτο (γερμ.: Herzogtum Kleve, ολλανδ.: Hertogdom Kleef) και οι ηγεμόνες του αναβιβάστηκαν σε δούκες.
Η ιστορία της σχετίζεται στενά με αυτή των γειτόνων της: τα δουκάτα του Γύλιχ, του Μπεργκ, του Χέλρε και της κομητείας του Λα Μαρκ. Το 1368 η Κλέβη και το Λα Μαρκ ενώθηκαν. Το 1521 τα Γύλιχ, Μπεργκ, Κλέβης και Λα Μαρκ σχημάτισαν τα Ενωμένα δουκάτα των Γύλιχ-Κλέβης-Μπεργκ. Η περιοχή βρισκόταν και στις δύο πλευρές του ποταμού Ρήνου, γύρω από την πρωτεύουσα Κλέβη και κάλυπτε περίπου τις σημερινές περιοχές Κλέβη, Βέζελ και την πόλη του Ντούισμπουργκ.
Σύμφωνα με τη γερμανική, ολλανδική και γαλλική Wikipedia υπήρχε μόνο ένας Ντήτριχ μεταξύ 1172 και 1198. Αυτός ήταν γιος του Ντήτριχ Β΄ και της Aδελαΐδας του Ζούλτσμπαχ και νυμφεύτηκε τη Mαργαρίτα της Ολλανδίας. Αυτό θα έκανε τους Ντήτριχ Γ΄ και Ντήτριχ Δ΄ το ίδιο πρόσωπο.
Παραπομπές σε πηγές
Κατηγορία:Οίκος της Κλέβης
Σιάχα
Η Σιάχα (επίσημη ονομασία που δόθηκε από το Αυτόνομο Περιφερειακό Συμβούλιο των Μάρα, γενικώς είναι γνωστή ως Σαΐχα) είναι πόλη απογραφής στην Ινδική βορειοανατολική πολιτεία Μιζόραμ. Είναι η έδρα του Αυτόνομου Περιφερειακού Συμβουλίου των Μάρα, ένα από τα τρία αυτόνομα περιφερειακά συμβούλια εντός του Μιζόραμ. Βρίσκεται στο Νοτιοκεντρικό τμήμα της πολιτείας. Η λέξη "Σιάχα" στην τοπική γλώσσα Μάρα προέρχεται από το "Σία" για το Μάσια που σημαίνει ελέφαντας και "χα", που σημαίνει δόντι - ελεφαντόδοντο. Ήταν μέρος όπου βρισκόταν μεγάλη ποσότητα ελεφαντόδοντων. Αν και οι ντόπιοι την αποκαλούν Σιάχα, οι Μίζο την ονομάζουν "Σαΐχα", ο οποίος είναι καθαρά μεταφρασμένος όρος στη γλώσσα Μίζο.
Η Σιάχα είναι εμπορικό κέντρο των Μάρα.
Γεωγραφία
Η Σιάχα βρίσκεται στις γεωγραφικές συντεταγμένες 22.48°N, 92.97°W. Το μέσο υψόμετρο είναι 729 μέτρα.
Δημογραφικά στοιχεία
Σύμφωνα με την Ινδική απογραφή του 2001, η Σιάχα είχε πληθυσμό 19.731 κατοίκων. Οι άνδρες αποτελούν το 52% του πληθυσμού και στις γυναίκες το 48%. Η Σιάχα έχει μέσο ποσοστό αλφαβητισμού 79%, υψηλότερο από τον εθνικό μέσο όρο του 59.5%: ο αλφαβητισμός ανδρών είναι 80% και των γυναικών είναι 77%. Στη Σιάχα, το 16% του πληθυσμού είναι κάτω των 6 ετών. Η Σιάχα είναι η ταχύτερα αναπτυσσόμενη πόλη στο Μιζόραμ. Το στατιστικό εγχειρίδιο του Μιζόραμ του 2008 αποκαλύπτει ότι η πόλη έχει πληθυσμό 29.275 κατοίκων το 2008, και είχε πληθυσμό 19.731 κατοίκων το 2001.
Εκπαίδευση
Υπάρχει ένα κολλέγιο, το Κολέγιο Σιάχα υπό το Πανεπιστήμιο του Μιζόραμ. Επίσης υπάρχει μια σειρά από δημόσια και ιδιωτικά σχολεία.
Μεταφορές
Υπάρχουν δρομολόγια ελικόπτερων από την Pawan Hans που συνδέουν την Σιάχα με το Αϊζαούλ. Η απόσταση μεταξύ της Σιάχα και του Αϊζαούλ μέσω του NH 54 είναι 378 χλμ. και συνδέεται με τακτικά δρομολόγια λεωφορείων και τζιπ.
Μέσα ενημέρωσης
Οι κύριες εφημερίδες στη Σαΐχα είναι:
Εξωτερικοί σύνδεσμοι
Κατηγορία:Πόλεις της Ινδίας
Γιοκοχάμα
Ιστορία
Το πρώην ψαροχώρι έγινε το 1859 λιμάνι και το 1889 δήμος. Το 1923 καταστράφηκε από έναν σεισμό, όμως με την σύντομη αποκατάσταση έφτασε το ένα εκατομμύριο κατοίκους το 1942. Το 2001 έγινε ο τελικός του Διηπειρωτικού Κυπέλλου Ποδοσφαίρου στο Στάδιο της Γιοκοχάμα καθώς και ο τελικός στο Παγκόσμιο Κύπελλο Ποδοσφαίρου 2002.
Πληθυσμιακή μεταβολή
Ο συνολικός αριθμός των κατοίκων της πόλης Γιοκοχάμα κατά τις τελευταίες δεκαετίες σύμφωνα με την στατιστική υπηρεσία της Ιαπωνίας απεικονίζεται στον παρακάτω πίνακα:
Αδελφοποιήσεις
Αδελφοποιήσεις υπάρχουν με τις ακόλουθες πόλεις:
Παραπομπές
Κατηγορία:Πόλεις της Ιαπωνίας Κατηγορία:Λιμένες της Ασίας
Σμύρνα (μυθολογία)
Στην ελληνική μυθολογία με το όνομα Σμύρνα είναι γνωστά τα παρακάτω δύο διαφορετικά πρόσωπα:
Πηγές
Σμυρνα Σμυρνα
Ένα Όμορφο Αγόρι
Το Ένα Όμορφο Αγόρι (πρωτότυπος τίτλος: Beautiful Boy) είναι αμερικανική βιογραφική δραματική ταινία του 2018 σε σκηνοθεσία του Φέλιξ φαν Χρένινγκεν, στο αγγλόφωνο ντεμπούτο του. Το σενάριο, που γράφτηκε από τους Λουκ Ντέιβις και φαν Χρένινγκεν, βασίζεται στα απομνημονεύματα Beautiful Boy: A Father's Journey Through His Son's Addiction του Ντέιβιντ Σεφ και Tweak: Growing Up on Methamphetamines του Νικ Σεφ. Στην ταινία πρωταγωνιστούν οι Στιβ Καρέλ, Τιμοτέ Σαλαμέ, Μόρα Τίρνεϊ και Έιμι Ράιαν και πραγματεύεται τη σχέση πατέρα-γιου που επιδεινώνεται όλο και περισσότερο εξαιτίας του εθισμού του τελευταίου στα ναρκωτικά.
Η ταινία έκανε την παγκόσμια πρεμιέρα της στο Διεθνές Φεστιβάλ Κινηματογράφου του Τορόντο στις 7 Σεπτεμβρίου 2018 και κυκλοφόρησε στις κινηματογραφικές αίθουσες στις Ηνωμένες Πολιτείες στις 12 Οκτωβρίου 2018 από την Amazon Studios. Απέφερε έσοδα 16 εκατομμυρίων δολαρίων με προϋπολογισμό 25 εκατομμυρίων δολαρίων και έλαβε γενικά θετικές κριτικές από τους κριτικούς, οι οποίοι επαίνεσαν τις ερμηνείες των Καρέλ και Σαλαμέ. Για την ερμηνεία του, ο Σαλαμέ έλαβε υποψηφιότητες στις Χρυσές Σφαίρες, στα Βραβεία Σωματείου Ηθοποιών, στα BAFTA και στα Βραβεία Critics' Choice.
Παραπομπές
Κατηγορία:Αμερικανικές δραματικές ταινίες Κατηγορία:Αμερικανικές βιογραφικές ταινίες Κατηγορία:Ταινίες συσχετιζόμενες με ναρκωτικά Κατηγορία:Ταινίες βασισμένες σε πολλά έργα Κατηγορία:Ταινίες τοποθετημένες στο Λος Άντζελες Κατηγορία:Ταινίες τοποθετημένες στο Σαν Φρανσίσκο Κατηγορία:Ταινίες γυρισμένες στο Λος Άντζελες Κατηγορία:Ταινίες γυρισμένες στο Σαν Φρανσίσκο Κατηγορία:Ταινίες παραγωγής Plan B Entertainment Κατηγορία:Αγγλόφωνες ταινίες Κατηγορία:Ταινίες του 2018
Let It Bleed
Το Let It Bleed είναι το όγδοο βρετανικό άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 5 Δεκεμβρίου του 1969 μέσω της δισκογραφικής εταιρείας "Decca", ενώ στις Ηνωμένες Πολιτείες εκδόθηκε μέσω της "London Records", όντας η δέκατη στούντιο κυκλοφορία τους στην αντίπερα όχθη του Ατλαντικού.
Αυτός ήταν ο πρώτος δίσκος του συγκροτήματος μετά την αποχώρηση του Μπράιαν Τζόουνς και ο πρώτος με τον Μικ Τέιλορ στην σύνθεση τους. Όπως και στον προκάτοχο του, την παραγωγή ανέλαβε ο Τζίμι Μίλερ και έχει το χαρακτηριστικό ότι και οι δύο πλευρές ξεκινούν με ένα "κλασικό" κομμάτι, αφού την πρώτη πλευρά ανοίγει το "Gimme Shelter", ενώ την δεύτερη το "Midnight Rambler", τραγούδι που παρέμεινε στο set-list των ζωντανών τους εμφανίσεων για τέσσερις δεκαετίες. Επίσης, συμπεριλήφθηκε στον δίσκο η διασκευή στο "Love in Vain" του Ρόμπερτ Τζόνσον, ενώ ολοκληρωνόταν με το "You Can’t Always Get What You Want", στο οποίο συμμετείχε μία χορωδία υπό την καθοδήγηση του Τζακ Νίτσε και με την γκεστ συμμετοχή του κιμπορντίστα Αλ Κούπερ.
Το "Let It Bleed" σκαρφάλωσε στην κορυφή των βρετανικών τσαρτ και την τρίτη θέση του Billboard στις Ηνωμένες Πολιτείες, για να βραβευθεί ως πλατινένιος δίσκος στην πατρίδα τους και διπλά πλατινένιος στις ΗΠΑ.
Οι κριτικές για τον δίσκο υπήρξαν ιδιαίτερα θετικές, με το "AllMusic" να του δίνει την άριστη βαθμολογία των πέντε αστέρων, το "Sputnik Music" μέσο όρο βαθμολογιών 4,3 / 5, το "Entertainment Weekly" το βαθμολόγησε με "Α", ο Mark Prindle με 9 / 10 και το "Rolling Stone" με 5 / 5.
Βραβεία
Let It Bleed (άλμπουμ)
Μέλη των Rolling Stones
Οι μουσικοί οι οποίοι ηχογράφησαν τα κομμάτια του "Let It Bleed" ήταν οι εξής:
Πηγές
Κατηγορία:Δισκογραφία των Rolling Stones Κατηγορία:Άλμπουμ του 1969
Α.Ο. Ερμής Μελιγούς
Ο '''Α.Ο. Ερμής Μελιγούς''' είναι αθλητικός σύλλογος με έδρα τη Χειμερινή Μελιγού Αρκαδίας. Επίσημο έτος ίδρυσης του συλλόγου είναι το 1938. Διατηρεί τμήμα ποδοσφαίρου. Έμβλημά του είναι το φτερωτό κεφάλι του θεού Ερμή και χρώμα του είναι το βυσσινί. Από το 2020, απεικονίζεται επιπλέον και το καστράκι της Μελιγούς στο περίγραμμα του νέου λογότυπου.
Ιστορία
μικρογραφία|180px|Το λογότυπο του συλλόγου μέχρι το 2020. Το 1931, μια παρέα Μελιγιωτών αποτελούμενη από τους Δημήτρη Ταλιαδώρο, Γιαννάκη Σακελαρίου, Ηλία Ευθυμίου, Χρήστο Μπάρλα, Κώστα Ράλλιο και άλλους, πρωτοστατούν στη δημιουργία της πρώτης ομάδας του οικισμού.
Το 1956 το σωματείο αναγνωρίζεται επίσημα από το πρωτοδικείο Ναυπλίου. Το 1974 γίνεται μέλος της Ε.Π.Σ. Αρκαδίας, της Γ.Γ.Α και της Ε.Π.Ο, με αριθμό μητρώου 2256.
Σεζόν
Το 2007-2008 κατέκτησε το πρώτο πρωτάθλημα Ε.Π.Σ. Αρκαδίας στην ιστορία του, με αποτέλεσμα τη συμμετοχή του στη Δ' Εθνική τη σεζόν 2008-2009, όπου συγκεντρώνοντας 40 βαθμούς τερμάτισε 13ος σε σύνολο 18 ομάδων, με αποτέλεσμα τον υποβιβασμό του.
Το 2020-21, μετά τη δεύτερη κατάκτηση του πρωταθλήματος Αρκαδίας, προβιβάστηκε για πρώτη φορά στην ιστορία του στο πρωτάθλημα της Γ΄ Εθνικής Κατηγορίας, κερδίζοντας την παραμονή του σε αυτή και για την επόμενη σεζόν.
Παραπομπές
Κατηγορία:Αθλητικοί σύλλογοι Αρκαδίας Κατηγορία:Ιδρύσεις αθλητικών συλλόγων το 1938 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1938
Γρηγόρης Πεπόνης
Ο Γρηγόριος Ζήκου Πεπόνης (γεννημένος το 1952 στην Πρέβεζα) είναι Έλληνας δικαστικός. Από το 2011 κατέχει τη θέση του Εισαγγελέα οικονομικού εγκλήματος. Η θητεία του έληξε τον Μάιο του 2013 και αφού υπέβαλλε την παραίτησή του, μαζί με τον επίσης Οικονομικό Εισαγγελέα Σπύρο Μουζακίτη.
Βιογραφία
Ο Γρηγόρης Πεπόνης γεννήθηκε το 1952 στην Πρέβεζα και είναι γιος του Ζήκου Πεπόνη, ενώ η καταγωγή του είναι από το μικρό χωριό Βρυσούλα. Έδωσε εξετάσεις και μπήκε στο Δικαστικό Σώμα το 1983. Η πρώτη του τοποθέτηση ήταν στο Ηράκλειο Κρήτης όπου προϊστάμενός του ήταν ο Γιώργος Ζορμπάς, με τον οποίο συνδέθηκε φιλικά. Το 2005 προήχθη σε αντεισαγγελέα Εφετών. Ως εισαγγελέας Πρωτοδικών υπηρέτησε στη Χαλκίδα, όπου συνυπήρξε με τον Σπύρο Μουζακίτη, τον σημερινό αναπληρωτή του. Η αρχή της καριέρας τους ταυτίστηκε με σκληρές διώξεις εναντίον οικονομικών παραγόντων της πόλης, με υποθέσεις για εικονικά τιμολόγια, δωροδοκίες και «σημαδεμένα χαρτονομίσματα». Δίωξη άσκησε και εναντίον συνεργάτη του ο οποίος (κατά τον Πεπόνη) έθαβε δικογραφίες. Αργότερα ως προϊστάμενος της Εισαγγελίας Πειραιώς ασχολήθηκε με το ναυάγιο του « Εξπρές Σαμίνα» το 2000. Ενεργό ρόλο είχε και στην υπόθεση της ανακρίτριας Κωνσταντίνας Μπουρμπούλια και ειδικότερα στο σκάνδαλο του Χρηματιστηρίου σε σχέση με τις ιατρικές βεβαιώσεις για την αποφυλάκισή της.
Η υπόθεση πάντως που σημάδεψε την καριέρα του ήταν το σκάνδαλο δομημένων ομολόγων της κυβέρνησης Κώστα Καραμανλή, την οποία ανέλαβε μαζί με τον Α. Λιόγα το 2007. Αμέσως ζήτησε να σταλεί ο φάκελος στη Βουλή, γεγονός που σκόνταψε στις αντιρρήσεις του τότε Εισαγγελέα του Αρείου Πάγου Γιώργου Σανιδά, κάτι που προκάλεσε τη δυσαρέσκειά του. Από τον Ιούλιο του 2011 είναι οικονομικός εισαγγελέας. Είναι παντρεμένος, πατέρας δύο θυγατέρων. Στον ελεύθερο χρόνο του ασχολείται με το διάβασμα και την άθληση.
Κριτική
Ο Πεπόνης είναι ένα ιδιαίτερα γνωστό πρόσωπο στον δικαστικό χώρο. Ύστερα από την υποβολή της παραίτησης του από την θέση του οικονομικού εισαγγελέα, που συνοδεύτηκε με καταγγελίες παρέμβασης στο έργο του, η Πρόεδρος του Αρείου Πάγου Ρένα Ασημακοπούλου και ο Εισαγγελέας του Αρείου Πάγου Ιωάννης Τέντες, ψήφισαν να αντικατασταθεί από τη θέση του οικονομικού εισαγγελέα ως μη ανταποκρινόμενο, σύμφωνα με αυτούς, στα καθήκοντά του, αλλά το ανώτατο δικαστικό συμβούλιο δεν συμμερίσθηκε την άποψή τους και με απόφαση του τον διατήρησε στη θέση του. Σχετικά με την υπηρεσιακή του εξέλιξη πήρε όλες τις υπηρεσιακές προαγωγές, ενώ μετά τη λήξη της θητείας του σαν οικονομικού εισαγγελέα προάχθηκε στους ανώτατους βαθμούς του εισαγγελέα Εφετών και του Αντεισαγγελέα του Αρείου Πάγου.
Οι επικριτές του Πεπόνη ισχυρίζονται ότι ανοίγει συνεχώς υποθέσεις χωρίς να τις κλείνει με σκοπό την δημιουργία πρωτοσέλιδων και τη δική του προβολή από τα ΜΜΕ: ως παράδειγμα αναφέρουν ότι ως οικονομικός εισαγγελέας έχει ανοίξει 162 υποθέσεις από τις οποίες σχεδόν καμία δεν έχει καταλήξει σε ουσιαστικό αποτέλεσμα. Στην πραγματικότητα ωστόσο και άσχετα με τους υποκειμενικούς χαρακτηρισμούς και υποκειμενικές κρίσεις όσων θίγονταν από τις ενέργειές του ή ενδεχομένως όσων ανεπιτυχώς επιδίωξαν την αντικατάστασή του από την θέση του οικονομικού εισαγγελέα, η μη κατάληξη όλων των υποθέσεων αναφέρεται σε διάρκεια ελάχιστων μηνών αυτών και ήταν λογικό να μην είχαν καταλήξει όλες, όταν μάλιστα στο νεοσύστατο θεσμό του εισαγγελέα οικονομικού εγκλήματος δεν είχε ακόμη δοθεί, ούτε καν η στοιχειώδης αναγκαία γραμματειακή υποδομή.
Εξετάζοντας τον Ιανουάριο του 2012 την υπόθεση του Αντρίκου Παπανδρέου και την τυχόν εμπλοκή του στην υπόθεση CDS, ο αρμόδιος Εισαγγελέας Πρωτοδικών Αριστείδης Κορρέας, ο οποίος επικουρούσε τον Πεπόνη, μετά από πολύμηνη έρευνα θεώρησε ότι δεν είχε εντοπίσει τίποτα εναντίον του Αντρίκου Παπανδρέου και έκρινε την καταγγελία ότι συμμετείχε σε κερδοσκοπικά παιχνίδια σε βάρος της Ελλάδας εντελώς αναληθή και αστήρικτη, ζητώντας στο πόρισμά του να τεθεί η υπόθεση στο αρχείο. Όμως τον Ιούλιο του ίδιου χρόνου, ο Πεπόνης δεν υιοθέτησε την αναφορά αρχειοθέτησης του αντιεισαγγελλέα πρωτοδικών που τον επικουρούσε στο έργο του, επειδή αιτιολογημένα έκρινε την έρευνα ελλιπή και παράγγειλε την συμπλήρωσή της, όπως δικαιούταν και υποχρεούνταν να κάνει, προκαλώντας την έντονη αντίδραση του ΠΑΣΟΚ που τον κατηγόρησε ότι εξυπηρετεί συμφέροντα και παίζει πολιτικά παιχνίδια σε βάρος του. Το ότι ήταν πολλά τα ζητήματα της αρχικής παραγγελίας που έπρεπε να διερευνηθούν ή να διερευνηθούν συμπληρωματικά, προκύπτει και από το ότι η δεύτερη συμπληρωματική παραγγελία του Πεπόνη ολοκληρώθηκε πέντε χρόνια μετά τη λήξη της θητείας Πεπόνη και οκτώ χρόνια μετά την έναρξη της έρευνας.
Παραπομπές
Κατηγορία:Έλληνες δικαστικοί
Συμμετοχή της Ουκρανίας στους Θερινούς Παραολυμπιακούς Αγώνες 2020
Η Ουκρανία συμμετείχε στους Θερινούς Παραολυμπιακούς Αγώνες στο Τόκιο της Ιαπωνίας από τις 24 Σεπτεμβρίου έως τις 5 Σεπτεμβρίου 2021. Είναι η έβδομη συνεχής εμφάνιση τους από το 1996.
Η χώρα εκπροσωπήθηκε στο Τόκιο από 143 αθλητές που αγωνίστηκαν σε 15 από τα 22 αγωνίσματα του παραολυμπιακού προγράμματος για το 2020. Οι Ουκρανοί αθλητές κέρδισαν 98 μετάλλια (24 χρυσά, 47 ασημένια και 27 χάλκινα) και πήραν την 6η θέση στη τελική κατάταξη των χωρών σύμφωνα με τον αριθμό των χρυσών μεταλλίων και την 5η στον αριθμό των μεταλλίων συνολικά. Για την αποστολή της Ουκρανίας, είναι η δεύτερη πιο παραγωγική διοργάνωση Παραολυμπιακών αγώνων ως προς τον αριθμό των μεταλλίων, αλλά για πρώτη φορά από το 2004, η αποστολή της Ουκρανίας δεν ήταν στις 4 πρώτες χώρες της κατάταξης. Η τελευταία φορά που οι Ουκρανοί τερμάτισαν έκτος ήταν στην Αθήνα το 2004.
Ο Μαξίμ Κρύπακ, Ουκρανός κολυμβητής στην κατηγορία S10, έγινε ο πιο πετυχημένος αθλητής των Παραολυμπιακών Αγώνων 2020. Κέρδισε επτά μετάλλια, εκ των οποίων πέντε χρυσά.
Παραπομπές
Κατηγορία:Θερινοί Παραολυμπιακοί Αγώνες 2020
Μουράτ Δ΄
thumb|180px|Εικόνα του Μουράτ Δ΄ από τα Βουλγαρικά Κρατικά Αρχεία Ο Μουράτ Δ΄ (IV. Murad, 27 Ιουλίου 1612 - 8 Φεβρουαρίου 1640) ήταν Σουλτάνος της Οθωμανικής αυτοκρατορίας κατά το διάστημα 1623-1640. Έμεινε γνωστός για τη βιαιότητα του χαρακτήρα και των μεθόδων του, καθώς και για την απόπειρα αποκατάστασης του κύρους της σουλτανικής εξουσίας.
Βιογραφία
Ο Μουράτ ήταν γιος και του Οθωμανού Σουλτάνου Αχμέτ Α΄ (1603-1617) και της Ελληνίδας Χασεκί Μαχπεϊκέρ Κιοσέμ Βαλιντέ Σουλτάν.
Βασιλεία
Ανήλθε στο θρόνο μετά από μια ανακτορική συνωμοσία που εκθρόνισε τον τρελό θείο του Μουσταφά Α’ (1617-1618, 1622-1623) το 1623. Όταν ανήλθε στο θρόνο, σε ηλικία μόλις 11 ετών, χρησιμοποιήθηκε από την παλατιανή κλίκα της μητέρας του Κιοσέμ Σουλτάνας, η οποία στην ουσία κυβερνούσε την αυτοκρατορία στο όνομά του. Την περίοδο εκείνη η αυτοκρατορία περιέπεσε σε αναρχία, οι Πέρσες εισέβαλαν στη Μεσοποταμία, μεγάλο μέρος της Ανατολίας περιήλθε στον έλεγχο επαναστατών και σαν αποκορύφωμα, το 1631 οι γενίτσαροι στασίασαν, εισέβαλαν στο παλάτι και εκτέλεσαν τον Μεγάλο Βεζίρη ενώπιον του Σουλτάνου. Φοβούμενος ότι θα έχει την τύχη του αδελφού του Οσμάν Β΄ (1618-1622) αποφάσισε να ενισχύσει το κύρος του.
Αρχικά επανέφερε το έθιμο της αδελφοκτονίας και εκτέλεσε τρία από τα αδέλφια του, προκειμένου να μη βρεθεί αντιμέτωπος με κάποια παλατιανή συνωμοσία. Επίσης επέβαλε απαγόρευση στη διάθεση καπνού και αλκοόλ στην Κωνσταντινούπολη, θέλοντας να επαναφέρει την πειθαρχία στο στράτευμα. Μάλιστα λέγεται πως πολλές φορές περιπολούσε ο ίδιος στην Πόλη και όταν έβλεπε κάποιον στρατιώτη να πίνει ή να καπνίζει, τον εκτελούσε ο ίδιος, γεγονός που δικαιολογεί τη φήμη για τη σκληρότητα και τη βιαιότητά του. Ο ίδιος ήταν ιδιαίτερα μεγαλόσωμος και δυνατός, και παρά τις απαγορεύσεις ήταν αλκοολικός.
Οικογένεια
Κόρες
Θάνατος
Αν η εντολή του εκτελούταν, αυτό θα σήμανε το τέλος της Οσμανλικής δυναστείας, την οποία σε αυτή την περίπτωση θα διαδέχονταν οι Χάνοι της Κριμαίας. Η παρέμβαση όμως της Κιοσέμ Σουλτάνας και άλλων παλατιανών αξιωματούχων απέτρεψε την εκτέλεση της εντολής του, και έτσι μετά το θάνατο του Μουράτ, ο Ιμπραήμ τον διαδέχτηκε ως ο επόμενος Σουλτάνος (1640-1648), παρά το γεγονός ότι ήταν ψυχικά και διανοητικά άρρωστος.
Κατηγορία:Οθωμανοί Σουλτάνοι
Καραβάκι Ηλείας
Το Καραβάκι είναι ημιορεινός οικισμός της Ηλείας στην Περιφερειακή Ενότητα Ηλείας σε υψόμετρο 146 μέτρα, ο οποίος βρίσκεται προς τα βορειοδυτικά παράλια της Πελοποννήσου απέχει 16 χλμ. Δ.-ΝΔ. από τα Λεχαινά (έδρα του δήμου) και 4 χλμ. Ν. από την Κυλλήνη. Νότια γειτονεύει με το Κάστρο, δυτικά με τη Ψηλή Ράχη και βόρεια με την Ανάληψη. Ως ξεχωριστός οικισμός αναφέρεται επίσημα για πρώτη φορά το 1991 να προσαρτάται στον τότε κοινότητα Κάστρου. Σύμφωνα με το Σχέδιο Καλλικράτης μαζί με το Κάστρο, την Ανάληψη, την Καλαμιά, τα Λουτρά Κυλλήνης και τη Ψηλή Ράχη αποτελούν την τοπική κοινότητα Κάστρου που υπάγεται στη δημοτική ενότητα Κάστρου - Κυλλήνης του Δήμου Ανδραβίδας - Κυλλήνης και σύμφωνα με την απογραφή 2011 έχει πληθυσμό 39 κατοίκους.
Παραπομπές
Κατηγορία:Χωριά του νομού Ηλείας Κατηγορία:Δήμος Ανδραβίδας - Κυλλήνης
17 Θέτις
Η Θέτις (λατινικά και διεθνώς: Thetis) είναι ο αστεροειδής (μικρός πλανήτης) με αύξοντα αριθμό ανακαλύψεως 17. Ανακαλύφθηκε στις 17 Απριλίου 1852 από τον Γερμανό αστρονόμο Καρλ Τέοντορ Ρόμπερτ Λούτερ, που παρατηρούσε από το Ντίσελντορφ, και πήρε το όνομά της από τη Θέτιδα, μητέρα του Αχιλλέως στην ελληνική μυθολογία. Υπήρξε ο πρώτος από τους 24 συνολικά αστεροειδείς που ανεκάλυψε ο συγκεκριμένος αστρονόμος. Η Θέτις περιφέρεται περί τον Ήλιο σε μέση απόσταση (μεγάλο ημιάξονα της τροχιάς της) 2,470 αστρονομικών μονάδων ή 369,5 εκατομμυρίων χιλιομέτρων. Η εκκεντρότητα της τροχιάς της είναι e = 0,134. Μία περιφορά της Θέτιδος περί τον Ήλιο συμπληρώνεται σε 1.418 ημέρες. Η κλίση της τροχιάς της ως προς την εκλειπτική είναι 5,6 μοίρες.
Η μέση «διάμετρος» της Θέτιδος είναι 90 χλμ. Η μάζα της Θέτιδος υπολογίζεται σε 760 τρισεκατομμύρια τόνους, για πυκνότητα περί τα 2 gr/cm³ ή, από τις βαρυτικές αλληλεπιδράσεις με την Εστία και την Παρθενόπη, σε 1,2 τετράκις εκατομμύριο τόνους (Baer & Chesley 2007, πυκνότητα 3,2 gr/cm³). Η Θέτις περιστρέφεται γύρω από τον εαυτό της μία φορά κάθε 12 ώρες και 16 λεπτά. Η λευκαύγειά της (0,172) συμφωνεί με τον τύπο της, που είναι ο S (λιθώδης).
Εξωτερικοί σύνδεσμοι
Θετις
Άδραστος
Στην ελληνική μυθολογία ο Άδραστος (< ἀ- (μη) + δράω (πράττω, κινούμαι, φέυγω), "ο ακλόνητος, ο άφοβος") ήταν γιος του Ταλαού και της Λυσιμάχης, βασιλιάς του Άργους. Ο Παυσανίας ονομάζει τη μητέρα του Λυσιάνασσα, ενώ ο Υγίνος Ευρυνόμη. Καταγόταν από το αιολικό γένος των Αμυθαονιδών και υπήρξε ένας από τους «Επτά επί Θήβας».
Οικογένεια
Ο Όμηρος αναφέρει στην Ιλιάδα το όνομα του Αδράστου χωρίς να μας παρέχει περισσότερες πληροφορίες για την καταγωγή του. Ο Ησίοδος στο έργο του Κατάλογος Γυναικών καταγράφει τον πατέρα του Ταλαό σαν γιο του Βίαντα και της Πηρώς. Οι λυρικοί ποιητές Βακχυλίδης και Πίνδαρος έγραψαν πρώτοι ότι ο Άδραστος ήταν γιος του Ταλαού, ο Απολλώνιος ο Ρόδιος έγραψε επίσης ότι συμμετείχε στην Αργοναυτική εκστρατεία. Δεν υπάρχουν σαφείς πληροφορίες για το όνομα της μητέρας του, οι πηγές ποικίλουν, πιθανότατα ήταν η Λυσιμάχη ή Λυσιάνασσα κόρη του Άβαντα ή του Πόλυβου της Σικυώνας ή η Ευρυνόμη. Η Ιλιάδα καταγράφει μια κόρη του Αδράστου την Αιγιάλη και ο λογογράφος Ελλάνικος ο Λέσβιος αναφέρει ότι γιος του ήταν ο Αιγιαλέας του Αδράστου. Η Βιβλιοθήκη Απολλοδώρου μας παρέχει ένα αναλυτικό γενεαλογικό δέντρο, ήταν γιος του Ταλαού, του γιου του Βίαντα και της Πηρώς. Η μητέρα του Λυσιμάχη σύμφωνα με την Βιβλιοθήκη ήταν κόρη του Άβαντα του γιου του Μελάμποδα. Οι τέσσερις μικρότεροι αδελφοί του ήταν ο Παρθενοπαίος, ο Πρώνακτας, ο Μηκιστεύς, και ο Αριστόμαχος, η αδελφή του ήταν η Εριφύλη. Ο Άδραστος παντρεύτηκε την Αμφιθέα την κόρη του αδελφού του Πρώνακτα, απέκτησε τρεις κόρες την Αργεία και την Δυιπήλη, γιοι του ήταν ο Αιγιαλέας και ο Κυάνιππος. Οι κόρες του Άδραστου είχαν πολλούς άλλους διάσημους συζύγους και γιους. Η Αργεία παντρεύτηκε τον Πολυνείκη γιο του βασιλιά της Θήβας Οιδίποδα και η Δυιπήλη παντρεύτηκε τον Τυδέα γιο του βασιλιά της Καλυδώνας Οινέα. Ο Γάιος Ιούλιος Υγίνος έγραψε ότι ο Διομήδης που πολέμησε στα Τρωικά ήταν γιος της Δυιπήλης και του Τυδέως, ο Επίγονος Θέρσανδρος ήταν γιος της Αργείας και του Πολυνείκη. Στην Ιλιάδα η κόρη του Αδράστου Αιγιάλη παντρεύτηκε τον Διομήδη. Ο Υγίνος γράφει τέλος ότι η σύζυγος του βασιλιάς των Λαπίθων Πειρίθους Ιπποδάμεια ήταν κόρη κάποιου Αδράστου, πιθανότατα του ίδιου.
Μυθολογία
Η Ιλιάδα καταγράφει τον Άδραστο σαν βασιλιά της Σικυώνας αλλά δεν εξηγεί πως ένας Αργείτης βασιλιάς ήρθε να βασιλεύσει στην Σικυώνα. Οι μετέπειτα πηγές αναφέρουν μια μορφή διαφωνίας ανάμεσα στους οπαδούς του Βίαντα και του αδελφού του Μελάμποδα, τις δύο από τις ισχυρότερες οικογένειες της Αργολίδας που περιείχαν τον Άδραστο, εγγονό του Βίαντα και τον Αμφιάραο γιο του Οικλή και εγγονό του Μελάμποδα. Ο Πίνδαρος έγραψε ότι οι γιοι του Ταλαού κυβέρνησαν το Άργος αλλά "κατανικήθηκαν από την διχόνοια", ο Άδραστος δραπέτευσε από το Άργος στην Σικυώνα για να γλυτώσει από τον Αμφιάραο και ίδρυσε τους Σικυώνειους Αγώνες. Ο Πίνδαρος δεν αναφέρει τίποτα σχετικά με τις συνθήκες τις οποίες ο Άδραστος δραπέτευσε από το Άργος στην Σικυώνα. Σε μια έκδοση ο αδελφός του Άδραστου Πρώναξ που ήταν βασιλιάς του Άργους πέθανε και ο ίδιος δραπέτευσε στην Σικυώνα που ήταν βασιλιάς ο Πόλυβος παππούς του από μητέρα, τον κληρονόμησε. Με άλλη έκδοση ο Άδραστος δολοφόνησε τον Ταλαό και πήρε τον θρόνο αφού παντρεύτηκε την κόρη του Πόλυβου. Σε οποιαδήποτε περίπτωση ο Άδραστος έγινε βασιλιάς της Σικυώνας, σύμφωνα με τον Πίνδαρο συμφιλιώθηκε με τον Αμφιάραο, του έδωσε σύζυγο την αδελφή του Εριφύλη και με αυτό τον τρόπο επέστρεψε στο Άργος και διεκδίκησε τον θρόνο. Ο Άδραστος ήταν ο κάτοχος του περίφημου άλογου Αρίωνα που γεννήθηκε από τον Ποσειδώνα και την Δήμητρα όταν μεταμορφώθηκαν σε άλογα. Ο Ηρακλής έδωσε στον Άδραστο σαν δώρο τον Αρίωνα που τον έσωσε στην εκστρατεία Επτά επί Θήβαι όταν οι υπόλοιποι από τους επτά αρχηγούς σκοτώθηκαν. Ο Άδραστος είχε την φήμη πολύ εκλεκτού ομιλητή.
Επτά επί Θήβας
Στο τέλος λοιπόν, αφού σκοτώθηκαν σε μονομαχία τα δύο αδέλφια Ετεοκλής και Πολυνείκης, οι πολιορκητές τράπηκαν σε φυγή, αφού σκοτώθηκαν στη μάχη όλοι οι επικεφαλής εκτός από τον Άδραστο. Ο Άδραστος σώθηκε χάρη στο φτερωτό άλογο του Αρίωνα και έφθασε στον Κολωνό της Αττικής. Εκεί εμφανίσθηκε ως ικέτης στους Αθηναίους και με τη μεσολάβησή τους κατάφερε να πάρει πίσω τους νεκρούς του από τον νέο βασιλιά της Θήβας, τον Κρέων, και να τους θάψει στην Ελευσίνα, πράγμα σημαντικό (ας μη ξεχνάμε ότι όλη η υπόθεση της γνωστής τραγωδίας «Αντιγόνη» του Σοφοκλή βασίζεται στην επιχείρηση ταφής του Πολυνείκη από την Αντιγόνη). Ο βασιλιάς των Αθηνών Θησέας μπόρεσε με επέμβαση του να πάρει τους σωρούς των νεκρών και να τους παραδώσει στον Άδραστο. Πριν τον 5ο αιώνα π.Χ. ο αριθμός των "Επτά" αρχηγών της εκστρατείας ήταν αβέβαιος. Την πρώτη καταγραφή του ονόματος Επτά έκανε ο Αισχύλος στην τραγωδία του Επτά επί Θήβας, ο Άδραστος δεν βρισκόταν μέσα στον κατάλογο των Επτά. Τον ίδιο κατάλογο ονομάτων μας παρέχουν ο Ευριπίδης στην τραγωδία του Ικέτιδες και ο Σοφοκλής στην τραγωδία του Ικέτιδες. Ο Άδραστος ωστόσο καταγράφηκε στον κατάλογο των "Επτά"στην επόμενη τραγωδία του Ευριπίδη Φοίνισσαι, συμφώνησαν μαζί του ο Διόδωρος Σικελιώτης, η Βιβλιοθήκη Απολλόδωρου, ο Υγίνος και ο Λατίνος ποιητής Στάτιος. Στις Φοίνισσες και στην Βιβλιοθήκη Απολλόδωρου ο κάθε αρχηγός αναλαμβάνει την κάθε μέρα από τις Επτά πύλες, στις Φοίνισσες ο Άδραστος αναλαμβάνει την "Έβδομη πύλη" και στην Βιβλιοθήκη Απολλόδωρου την "Ομολοειδή πύλη". Σε 10 χρόνια οι γιοι των νεκρών αρχηγών αποφάσισαν να προχωρήσουν σε νέα εκστρατεία στην Θήβα για να εκδικηθούν τους θανάτους των πατέρων τους, στην "Εκστρατεία των Επιγόνων" που ακολούθησε ο Άδραστος συνόδευσε τον γιο του Αιγιαλέα. Η εκστρατεία ήταν αυτή την φορά νικηφόρα αλλά βρήκε τον θάνατο ο γιος του Άδραστου Αιγιαλεύς. Σύμφωνα με τον Υγίνο ενώ ο Άδραστος ήταν ο μόνος που διασώθηκε στην πρώτη εκστρατεία ο γιος του ήταν ο μοναδικός που σκοτώθηκε στην δεύτερη. Ο τραγικός πατέρας μόλις έφθασαν στα Μέγαρα πέθανε από τη μεγάλη του λύπη και τάφηκε εκεί. Ο Άδραστος τιμήθηκε πολύ στα Μέγαρα, στον Κολωνό της Αττικής και στη Σικυώνα ως ήρωας. Ιδιαίτερα στην τελευταία πόλη, τιμούσαν τα παθήματά του με γιορτές, θυσίες και ταφικούς χορούς ως την εποχή του Κλεισθένους.
Ο Άδραστος στη λογοτεχνία
Το επεισόδιο όπου ο Άδραστος κατέφυγε ως ικέτης (με τις μητέρες και τα παιδιά των σκοτωμένων Αργείων) στους Αθηναίους, και συγκεκριμένα στο τότε βασιλικό ζεύγος, την Αίθρα και τον Θησέα, ενέπνευσε τον Ευριπίδη στο να δημιουργήσει τη μία από τις σωζόμενες τραγωδίες του, τις «Ικέτιδες», που παραμένουν ένα θερμό κήρυγμα για την ειρήνη στον κόσμο.
Πηγές
Κατηγορία:Βασιλείς του Άργους Κατηγορία:Επτά επί Θήβας Κατηγορία:Πρόσωπα της ελληνικής μυθολογίας Κατηγορία:Ιλιάδα
Θεμιστοκλής Π. Σοφούλης
Ο Θεμιστοκλής Σοφούλης ήταν Έλληνας πολιτικός.
Βιογραφικά στοιχεία
Ήταν γιος του Πάνου Σοφούλη και της Ευαγγελίας Νιώτη και εγγονός του πρωθυπουργού Θεμιστοκλή Σοφούλη και της Μαρίας Παπαδημητρίου.
Το 1981 εξελέγη βουλευτής Σάμου με την υποστήριξη της Νέας Δημοκρατίας Νέα Δημοκρατία.
Αναφορές
Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Σάμου
Θανάσης Γιώγλου
Ο Θανάσης Γιώγλου (Θεσσαλονίκη, 13 Μαΐου 1971) είναι Έλληνας συγγραφέας, αρθρογράφος, ραδιοφωνικός παραγωγός, μουσικός, ερευνητής της Ελληνικής μουσικής και συλλέκτης δίσκων και ντοκουμέντων σχετικών με την ελληνική μουσική. Κατάγεται από την Κίο της Μικράς Ασίας και τον Πόντο.
Καλλιτεχνικό έργο
Από το 1984 είναι μέλος της Φιλαρμονικής Ορχήστρας του Δήμου Καλαμαριάς. Επιπλέον, υπήρξε ιδρυτικό μέλος της Ορχήστρας Σύγχρονης Ελληνικής Μουσικής του Δήμου Καλαμαριάς, παίζοντας κιθάρα και τραγουδώντας. Το 1999 δημιούργησε, μαζί με μια ομάδα μουσικών, το μουσικό σύνολο με την ονομασία «Ταξιδιώτες στο χρόνο», το οποίο πραγματοποίησε πολλές συναυλίες μέχρι το 2004. Κορυφαία στιγμή του συγκροτήματος ήταν τα αφιερώματα στον Σταύρο Κουγιουμτζή που πραγματοποιήθηκαν τον Οκτώβριο και τον Δεκέμβριο του 2001, στο Θέατρο «Οδός» και στο Μέγαρο Μουσικής Θεσσαλονίκης αντίστοιχα, παρουσία του συνθέτη.
Έργογραφία
Άρθρα και συνεντεύξεις του με Έλληνες καλλιτέχνες έχουν δημοσιευθεί σε πληθώρα περιοδικών όπως το Δίφωνο, Μετρονόμος, Όασις, Πίστα, Πολίτης Καλαμαριάς καθώς και σε διαδικτυακές πλατφόρμες και περιοδικά όπως το Μusic Heaven, Μουσικόραμα, Ορφέας και Kalamaria news. Του έχουν παραχωρήσει συνεντεύξεις σπουδαίοι Έλληνες συνθέτες, στιχουργοί και τραγουδιστές όπως ο Μίκης Θεοδωράκης, ο Γιώργος Νταλάρας, η Πόλυ Πάνου, ο Γιάννης Καλατζής, ο Αντώνη Βαρδής, ο Λαυρέντης Μαχαιρίτσας, ο Χρήστος Νικολόπουλος και άλλοι πολλοί.
Σημαντική διάκριση αποτελεί η συμπερίληψη της συνέντευξης του Μίκη Θεοδωράκη στον Θανάση Γιώγλου στο βιβλίο του Μίκη Θεοδωράκη «Διάλογοι στο λυκόφως - 90 συνεντεύξεις» (ISBN: 9786185141219), σε επιμέλεια της Δέσποινας Ζηλφίδου που κυκλοφόρησε τον Μάιο του 2016 απο τις εκδόσεις Ιανός. Το βιβλίο προλογίζει ο Μίμης Ανδρουλάκης.
Από τον Μάρτιο του 2011 είναι βασικός συνεργάτης στο μουσικό διαδικτυακό περιοδικό Ogdoo.gr στο οποίο συνεχίζει να αρθρογραφεί μέχρι και σήμερα.
Για μία επταετία, από τον Σεπτέμβρη του 2012 μέχρι και τον Ιούνιο του 2019 είχε την επιμέλεια και την παρουσίαση της εβδομαδιαίας ραδιοφωνικής εκπομπής με τίτλο «Εγώ, δεν έχω βγάλει το... ωδείο», στο Εθελοντικό Ραδιόφωνο του Δήμου Θεσσαλονίκης (100,6 FM). Στις εκπομπές αυτές παρουσιάστηκαν μουσικά αφιερώματα και συνεντεύξεις με Έλληνες δημιουργούς και ερμηνευτές. Ανάμεσα στους καλλιτέχνες που φιλοξενήθηκαν στο studio της εκπομπής ήταν οι: Γιώργος Νταλάρας, Γεράσιμος Ανδρεάτος, Βαγγέλης Κορακάκης, Γιώργος Μαργαρίτης, Ζαχαρίας Καρούνης, Αιμιλία Κουγιουμτζή, Σοφία Παπάζογλου, Βασίλης Φλώρος, Λιζέτα Καλημέρη, Μαρία Κουγιουμτζή, Στάθης Παχίδης, Λιζέτα Νικολάου, Ανδρέας Καρακότας, Αλέξης Βάκης, Νίκος Ορδουλίδης, Χρυσόστομος Σταμούλης, Κυριάκος Γκουβέντας και Χρήστος Νικολόπουλος.
Ως σύμβουλος και επιμελητής πηγών, αρχειακού υλικού και προγράμματος, έχει συνεργαστεί πολυάριθμες φορές σε διάφορες μουσικές εκδηλώσεις  , ραδιοθέατρα , διαδικτυακά έργα, όπως η επίσημη ιστοσελίδα του Γιώργου Νταλάρα και στους παρακάτω δίσκους:
Τον Μάιο του 2019 κυκλοφόρησε από τις εκδόσεις «Μετρονόμος» το πρώτο του βιβλίο με τίτλο «Το πάθος και το λάθος – Κρυφές ιστορίες της ελληνικής δισκογραφίας» (ISBN: 978-618-5339-28-9). Το βιβλίο αυτό αποτελεί μια συλλογή κειμένων που σχετίζονται με άγνωστες ιστορίες, λεπτομέρειες και λάθη της ελληνικής δισκογραφίας που αναδήθηκαν μέσα από τις έρευνές του. Περιλαμβάνονται πληροφορίες για άγνωστες μέχρι πρότινος δισκογραφικές εκδόσεις, κρυφές συμμετοχές τραγουδιστών σε δίσκους, λάθη στα εξώφυλλα δίσκων και πληροφορίες για ηχογραφήσεις που δισκογραφήθηκαν «κομμένες». Προλογίζει ο Βαγγέλης Κορακάκης.
Τον Μάιο του 2021 κυκλοφόρησε από τις εκδόσεις «Μένανδρος» το βιβλίο του Κώστα Μπαλαχούτη «Στράτος Διονυσίου – Βάρδος λαϊκός και Σαλονικιός» (ISBN: 978-618-5447-09-0), το οποίο περιλαμβάνει συνοδευτικά κείμενα και αναλυτικό κατάλογο της δισκογραφίας του Στράτου Διονυσίου σε επιμέλεια του Θανάση Γιώγλου.
Τον Ιούλιο του 2022 κυκλοφόρησε από τις εκδόσεις «Ευγνώμων» το βιβλίο του Δρ. Αλέξανδρου Φωκά «Δώρος Γεωργιάδης, Μ’ ένα τραγούδι που μιλάει στην ανθρωπιά σας, Μουσική Διαδρομή» (ISBN: 978-9925-606-02-3), το οποίο περιλαμβάνει πρόλογο του Θανάση Γιώγλου.
Τον Μάιο του 2023 κυκλοφόρησε το δεύτερο βιβλίο του με τίτλο «Σταύρος Κουγιουμτζής – Άσε με πάλι να σου πω…» (ISBN: 978-618-5748-11-1) πάλι από τις εκδόσεις «Μετρονόμος». Το βιβλίο αυτό αποτελεί μια πλήρη βιογραφία και δισκογραφία του κορυφαίου συνθέτη και περιλαμβάνει μια εκτενή βιογραφική αφήγηση της συζύγου του συνθέτη, Αιμιλίας Κουγιουμτζή, μια αποκλειστική συνέντευξη του Γιώργου Νταλάρα, σπάνιο υλικό όπως μια ανέκδοτη συνέντευξη του Σταύρου Κουγιουμτζή στον Μίμη Πλέσσα, καθώς και πληθώρα απο συνεντεύξεις και κείμενα από συνεργάτες του στιχουργούς, ερμηνευτές, μουσικούς και ανθρώπους της μουσικής δημοσιογραφίας. Πρόκειται για μία ενδελεχή και συστηματική μελέτη πάνω στο έργο του Σταύρου Κουγιουμτζή η οποία ξεκίνησε το καλοκαίρι του 2007 και ολοκληρώθηκε στις αρχές του 2023. Το βιβλίο προλογίζουν ο Αρχιεπίσκοπος Αθηνών και πάσης Ελλάδος Ιερώνυμος Β’, η Αιμιλία Κουγιουμτζή και ο τραγουδοποιός Στάθης Παχίδης.
Οι ερευνές του ως πηγές σε τρίτους
Οι μελέτες και οι έρευνες του στο αντικείμενο της ελληνικής δισκογραφίας έχουν χρησιμοποιηθεί αρκετές φορές ως πηγές πληροφοριών σε βιβλία τρίτων συγγραφέων, δημοσιογραφικές και ιστορικές έρευνες και ακαδημαικές εργασίες σπουδαστών.
Μεταξύ άλλων, οι μελέτες του Θανάση Γιώγλου χρησιμοποιήθηκαν εκτενώς στις παρακάτω διπλωματικές εργασίες: Επίσης, οι μελέτες του έχουν χρησιμοποιηθεί ως πηγές σε πλήθος βιβλίων άλλων συγγραφέων. Ενδεικτικά αναφέρονται τα παρακάτω βιβλία:
Σπειώ
Στην ελληνική μυθολογία με το όνομα Σπειώ είναι γνωστή μία από τις Νηρηίδες, δηλαδή τις κόρες του Νηρέα και της Δωρίδας. Η Σπειώ είναι μία από τις Νηρηίδες εκείνες που αναφέρονται στην Ιλιάδα (ραψωδία Σ, στίχος 40). Ετυμολογικά, το όνομα «Σπειώ» προέρχεται από την ομηρική λέξη σπέος ή σπείος, που σημαίνει σπήλαιο, σπηλιά — δηλαδή Σπειώ = Σπηλιώτισσα.
Πηγές
Σπειω
Παλιά Ζίχνη Σερρών
Η Παλιά Ζίχνα, ή Παλιά Ζίχνη, ή παλαιότερα αναφερόμενη απλά ως Ζίχνα, είναι εγκαταλελειμμένος οικισμός που βρίσκεται στον σημερινό Δήμο Νέας Ζίχνης της Κεντρικής Μακεδονίας.
Παραπομπές
Κατηγορία:Εγκαταλελειμμένα χωριά του Νομού Σερρών Κατηγορία:Δήμος Νέας Ζίχνης
Πρωτάθλημα πετοσφαίρισης Α' εθνικής κατηγορίας γυναικών 1987-1988
Το πρωτάθλημα Ελλάδας πετοσφαίρισης γυναικών 1987-1988, διοργανώθηκε σε δύο φάσεις. Στην πρώτη φάση οι ομάδες αγωνίστηκαν σε ένα γύρο των εννέα αγώνων. Στη δεύτερη φάση στον πρώτο όμιλο, συμμετείχαν οι ομάδες που κατέλαβαν τις θέσεις 1-5 στην πρώτη φάση και διεκδίκησαν το πρωτάθλημα, ενώ οι 5 ομάδες του δεύτερου ομίλου (θέσεις 6-10 στην πρώτη φάση) διεκδίκησαν μια θέση στην Α1 της επόμενης περιόδου. Το πρωτάθλημα ολοκληρώθηκε στις 20 Μαρτίου 1988, με τον Παναθηναϊκό να το κατακτά για 10η φορά στην ιστορία του. Ο Α' όμιλος την επόμενη περίοδο έγινε Α1 εθνική (το πρώτο πρωτάθλημα της Α1) με 6 ομάδες (τις 5 ομάδες της περιόδου 1987-1988 μαζί με την Καβάλα), και ο Β' όμιλος έγινε Α2 (επίσης το πρώτο της Α2) με 6 ομάδες (τις 4 που κατέλαβαν τις θέσεις 2-5, και τις 2 πρωταθλήτριες της Β' εθνικής).
Α' φάση
Βαθμολογία
Πηγές
Κατηγορία:Α1 εθνική κατηγορία πετοσφαίρισης γυναικών Κατηγορία:Πετοσφαίριση το 1987 Κατηγορία:Πετοσφαίριση το 1988
Άλφρεντ Λούις Κρέμπερ
Ο Άλφρεντ Λούις Κρέμπερ (Alfred Louis Kroeber, 11 Ιουνίου 1876 - 5 Οκτωβρίου 1960) ήταν Αμερικανός κοινωνικός ανθρωπολόγος. Υπήρξε μία από τις μορφές που άσκησαν σημαντική επιρροή στην αμερικανική αρχαιολογία και ανθρωπολογία κατά το πρώτο μισό του 20ού αιώνα.
Ο Κρέμπερ γεννήθηκε στο Χομπόκεν του Νιού Τζέρσεϊ (Hoboken, New Jersey). Έλαβε το διδακτορικότου υπό την εποπτεία του Φραντς Μποάζ (Franz Boas) στο πανεπιστήμιο της Κολούμπια (Columbia University), το 1901. Η θέση του στηρίχθηκε σε μελέτες πεδίου με τους Ινδιάνους Αραπάχο. Το μεγαλύτερο κομμάτι της σταδιοδρομίας του το πέρασε στην Καλιφόρνια, κυρίως στο πανεπιστήμιο Μπέρκλεϊ. Τα γραφεία του εκεί τμήματος ανθρωπολογίας στεγάζονται σε ένα κτήριο γνωστό ως Αίθουσα Κρέμπερ.
Αν και έγινε περισσότερο γνωστός ως κοινωνικός ανθρωπολόγος, παρήγαγε σημαντικό έργο στην αρχαιολογία,ενώ η σημαντικότερη πιθανώς προσφορά του -από την οπτική γωνία της αρχαιολογίας- είναι οι διασυνδέσεις που δημιούργησε ανάμεσα στην αρχαιολογική επιστήμη και τον πολιτισμό. Διενήργησε αρκετές ανασκαφές στο Νέο Μεξικό, το Μεξικό και το Περού.
Ο Κρέμπερ και οι μαθητές του έκαναν σημαντικό έργο όσον αφορά στη συλλογή πολιτισμικών πληροφοριών για τις δυτικές φυλές τών Ιθαγενών Αμερικανών. Όλη η μελέτη εκδόθηκε ως Εγχειρίδιο των Ινδιάνων της Καλιφόρνιας, το 1925. Οι προσπάθειες να διασωθούν οι πληροφορίες που αφορούσαν αυτές τις φυλές ονομάστηκε "Σωστική Εθνογραφία". Ο Κρέμπερ πιστώνεται για την ανάπτυξη των ιδεών πολιτισμική περιοχή και πολιτισμική διαμόρφωση, στο Πολιτισμικές και Φυσικές Περιοχές των Ιθαγενών της Βόρειας Αμερικής, του 1939. Η επιρροή του ήταν τόσο μεγάλη, ώστε πολλοί σύγχρονοί του υιοθέτησαν τη γενειάδα και το μουστάκι του, όπως και τις απόψεις του ως κοινωνικού επιστήμονα.
Ο Κρέμπερ και ο Ρόλαντ Ντίξον (Roland Dixon) επηρέασαν σημαντικά τη γενετική ταξινόμηση των γλωσσών των Ιθαγενών Αμερικανών, καθώς δημιούργησαν νέες γλωσσικές ομάδες όπως η Πενούτιες και οι Χοκάν. Εργάστηκε με τον Ίσι (Ishi), που ισχυριζόταν (όχι αδικαιολόγητα) ότι ήταν ο τελευταίος Ινδιάνος Γιαχί (Yahi) της Καλιφόρνιας. Η δεύτερη σύζυγός του, η Θεοδώρα Κρέμπερ (Theodora Kroeber), έγραψε την πολύ γνωστή βιογραφία του Ίσι, Ishi in Two Worlds, (Ο Ίσι σε Δύο Κόσμους).
Το βιβλίο του, Ανθρωπολογία (1923, 1948), χρησιμοποιήθηκε ευρέως επί σειρά ετών.
Ο Κρέμπερ ήταν πατέρας του ακαδημαϊκού συγγραφέα Καρλ Κρέμπερ (Karl Kroeber) και της συγγραφέως επιστημονικής φαντασίας Ούρσουλας Λε Γκεν από τη δεύτερη σύζυγό του Θεοδώρα. Υιοθέτησε επίσης τα δύο παιδιά της Θεοδώρας, τον Τεντ και τον Κλίφτον Κρέμπερ, (Clifton Kroeber). Ο Κλίφτον και ο Καρλ πρόσφατα (2003) έκδωσαν μαζί ένα βιβλίο για την περίπτωση Ίσι, Ishi in Three Centuries, (Ο Ίσι σε Τρεις Αιώνες). Είναι το πρώτο ακαδημαϊκό βιβλίο που περιέχει μελέτες για τον Ίσι γραμμένες από Ινδιάνους.
Εξωτερικοί σύνδεσμοι
Κατηγορία:Αμερικανοί αρχαιολόγοι Κατηγορία:Αμερικανοί ανθρωπολόγοι Κατηγορία:Γερμανοί εθνολόγοι
Άρνολντ Β΄ της Κλέβης
Βιογραφία
Η κομητεία της Κλέβης (γερμ. Grafschaft Kleve, ολλανδ.: Graafschap Kleef) ήταν μία κομητική πολιτεία της Γερμανικής αυτοκρατορίας, σήμερα εν μέρει στη Γερμανία (μέρος της βόρειας Ρηνανίας-Βεστφαλίας) και των Κάτω Χωρών (τμήματα του Λίμπουρχ, της βόρειας Βραβάντης και του Χέλρελαντ). Οι ηγέτες της, που ονομάζοντο κόμητες, είχαν μία ειδική και προνομιακή θέση στην αυτοκρατορία. Η κομητεία της Κλέβης αναφέρεται για πρώτη φορά τον 11ο αι. Το 1417 η κομητεία έγινε δουκάτο (γερμ.: Herzogtum Kleve, ολλανδ.: Hertogdom Kleef) και οι ηγεμόνες της αναβιβάστηκαν σε δούκες.
Η ιστορία της σχετίζεται στενά με αυτή των γειτόνων της: των δουκάτων του Γύλιχ, του Μπεργκ και του Γκέλρε και της κομητείας του Λα Μαρκ. Το 1368 η Κλέβη και το Λα Μαρκ ενώθηκαν. Το 1521 τα Γύλιχ-Μπεργκ και Κλέβη-Λα Μαρκ σχημάτισαν τα Ενωμένα δουκάτα της Γύλιχ-Κλέβης-Μπεργκ. Η περιοχή βρισκόταν και στις δύο πλευρές του ποταμού Ρήνου, γύρω από την πρωτεύουσα Κλέβη και κάλυπτε περίπου τις σημερινές περιοχές Κλέβης, Βέζελ και την πόλη του Ντούισμπουργκ.
Παραπομπές σε πηγές
Κατηγορία:Οίκος της Κλέβης
Σπουδαίωνας
Στην ελληνική μυθολογία με το όνομα Σπουδαίωνας (Σπουδαίων) είναι γνωστή μία θεότητα των αρχαίων Ελλήνων, η οποία αναφέρεται από τον Παυσανία. Σύμφωνα με αυτό τον συγγραφέα, το άγαλμα του Σπουδαίωνα βρισκόταν επάνω στην Ακρόπολη των Αθηνών. Από νεότερους ερευνητές ωστόσο αμφισβητείται όχι μόνο η θέση αυτού του αγάλματος, αλλά και η ίδια η ύπαρξη της θεότητας αυτής.
Πηγές
Σπουδαιω
Βουλή των Λαζάρων
Με την ονομασία «Βουλή των Λαζάρων» αποκάλεσαν σκωπτικά τη μοναδική στην ελληνική ιστορία επαναφορά Βουλής περασμένων εκλογών, η οποία σχηματίσθηκε τον Ιούλιο του 1917 με διάταγμα που προώθησε ο Γαλλος Αρμοστής Καρολος Ζονναρ και υπέγραψε ο Βασιλιάς Αλέξανδρος, με το οποίο «νεκραναστήθηκε» η προηγούμενη Βενιζελική Βουλή, του 1915, που είχε παύσει να υφίσταται μετά τη δεύτερη παραίτηση του Ελευθέριου Βενιζέλου, τον Οκτώβριο του 1915, λήγοντας, τυπικά μόνο, τον Εθνικό Διχασμό υπέρ του δεύτερου.
Η δεύτερη παραίτηση είχε προκύψει με αφορμή την εμπλοκή του Βενιζέλου στην απόβαση της Στρατιάς της Ανατολής της Τριπλής Συνεννόησης (Αντάντ) στη Θεσσαλονίκη, οπόταν ο πατέρας του Αλέξανδρου, βασιλιάς Κωνσταντίνος αρνήθηκε να ενεργοποιήσει το Ελληνοσερβικό σύμφωνο, παρόλη την πρόσφατη συμπαράταξη της Βουλγαριας στο πλευρό των Κεντρικών Δυνάμεων και την επικείμενη επίθεσή της στη Σερβία, μία μέρα αφότου ο Βενιζέλος είχε επιτύχει την ψήφο εμπιστοσύνης για την επιστράτευση και το άνοιγμα του Μακεδονικού Μετώπου. Η Διάλυση της βουλής ακολούθησε 1 μήνα αργότερα, όταν η βουλή των «Φιλελευθέρων» αρνηθηκε να δεχτεί τις διορισμένη από τον βασιλια κυβέρνηση του Ζαΐμη.
Ιστορικό
Συγκεκριμένα μετά την εκθρόνιση του Βασιλέως Κωνσταντίνου Α΄ και την ανάρρηση του Βασιλέως Αλεξάνδρου Α΄, (19 Μαΐου του 1917), που συνέβη κατ΄ απαίτηση της Αντάντ, αφού προηγουμένως η τελευταία είχε παραβιάσει την κυριαρχία της Ελλάδας, καθιστώντας την προτεκτοράτο, θέτοντας ακόμα και Αρμοστή και έχοντας κατασχέσει τον ελληνικό στόλο, επιστρέφοντας ο Ελευθέριος Βενιζέλος από τη Θεσσαλονίκη στην Αθήνα, δια του γαλλικού θωρηκτού «Προβάνς», στις 7 Ιουνίου, υποστηριζόμενος από τις σενεγαλέζικες ξιφολόγχες περιπόλων που είχαν στο μεταξύ αποβιβαστεί στον Πειραιά και περιπολούσαν στην Αθήνα, έξι ημέρες μετά σχηματίζει κυβέρνηση της οποίας και ανέλαβε πρόεδρος.
Στη συνέχεια, παρακάμπτοντας την πολιτική κατάσταση, προώθησε το Βασιλικό Διάταγμα της 29ης Ιουνίου με το οποίο ανακαλούσε το ΒΔ της 29ης Οκτωβρίου του 1915 που αναφερόταν στη διάλυση της προηγούμενης βουλής, προσδιορίζοντας έτσι την ανασύσταση της Βουλής του 1915 σε νέα τακτική σύνοδο 13 ημέρες μετά, στις 12 Ιουλίου. Έτσι στη νέα αυτή «Βουλή των Λαζάρων» που προέκυψε, πρόεδρος εκλέχθηκε ο Θεμιστοκλής Σοφούλης λαμβάνοντας 180 ψήφους επί συνόλου 194 που φέρονταν να ψήφισαν (την εποχή εκείνη το σύνολο των βουλευτών ήταν 200).
Η Βουλή αυτή παρέμεινε για τρία χρόνια μέχρι το 1920, χωρίς να γίνουν εκλογές.
Πηγές
Κατηγορία:Ιστορία της Ελλάδας (1909-24) Κατηγορία:1917 Κατηγορία:Βουλή των Ελλήνων Κατηγορία:Εκφράσεις Κατηγορία:Εθνικός Διχασμός